
[image: image1.png]


ŠAKIŲ RAJONO SAVIVALDYBĖS  ADMINISTRACIJOS  DIREKTORIUS
ĮSAKYMAS
DĖL ŽEMĖS SKLYPŲ SUFORMAVIMO PRAMONĖS TERITORIJAI ŠAKIŲ MIESTE DETALIOJO PLANO TVIRTINIMO 
2014 m. spalio 1 d. Nr. AT-948
Šakiai
          
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, Lietuvos Respublikos teritorijų planavimo įstatymo 27 straipsnio 4 punktu bei atsižvelgdamas į Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2014 m. rugpjūčio 19 d.  teritorijų planavimo dokumento patikrinimo aktą Nr. TP1-1813,

1. T v i r t i n u  savivaldybės lygmens, bendra su visuomene derinimo tvarka parengtą žemės sklypų suformavimo pramonės teritorijai Šakių mieste, detalųjį planą (brėžinys ir aiškinamasis raštas pridedami). 
                   
1.1. Sklypui Nr.1, kurio plotas 49192 kv.m., nustatoma kita pagrindinė žemės naudojimo paskirtis ir būdai – pramonės ir sandėliavimo objektų teritorijos ir komercinės paskirties objektų teritorijos. Žemės sklype nustatomas servitutas S1 (tarnaujantis daiktas), kurio plotas 554 kv.m., suteikiantis teisę sklypui Nr.2 tiesti, aptarnauti ir naudoti požemines ir antžemines komunikacijas. Žemės sklypui taikomos specialiosios žemės naudojimo sąlygos – I (ryšių linijų apsaugos zonos), II (kelių apsaugos zonos), VI (elektros linijų apsaugos zonos), IX (dujotiekių apsaugos zonos) ir XLVIII (šilumos ir karšto vandens tiekimo tinklų apsaugos zonos), XLIX (vandentiekio, lietaus ir fekalinės kanalizacijos tinklų ir įrenginių  apsaugos zonos.

                  
1.2. Sklypui Nr.2, kurio plotas 55078 kv.m., nustatoma kita pagrindinė žemės naudojimo paskirtis ir būdas – pramonės ir sandėliavimo objektų teritorijos. Žemės sklype nustatomas servitutas S1 (viešpataujantis daiktas), suteikiantis teisę per sklypą Nr.1 tiesti, aptarnauti ir naudoti požemines ir antžemines komunikacijas. Žemės sklypui taikomos specialiosios žemės naudojimo sąlygos – VI (elektros linijų apsaugos zonos) ir XLIX (vandentiekio, lietaus ir fekalinės kanalizacijos tinklų ir įrenginių  apsaugos zonos.

                 
1.3. Sklypui Nr.3, kurio plotas 11368 kv.m., nustatoma kita pagrindinė žemės naudojimo paskirtis ir būdas – inžinerinės infrastruktūros teritorijos (susisiekimo ir inžinerinių tinklų koridorių teritorijos). Žemės sklypui taikomos specialiosios žemės naudojimo sąlygos – II (kelių apsaugos zonos).




2. Įpareigoju planavimo organizatorių ne vėliau kaip per 5 darbo dienas nuo teritorijų planavimo dokumento patvirtinimo dienos detalųjį planą įregistruoti Lietuvos Respublikos teritorijų planavimo dokumentų registre Lietuvos Respublikos teritorijų planavimo dokumentų registro nuostatuose nustatyta tvarka.
        
3. P a ž y m i u, kad patvirtintas teritorijų planavimo dokumentas įsigalioja kitą dieną po jo įregistravimo ir paskelbimo Lietuvos Respublikos teritorijų planavimo dokumentų registre. Šis įsakymas yra skelbiamas Šakių rajono savivaldybės interneto svetainėje (www.sakiai.lt). 
        


4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.
Administracijos direktorius                                                                                   Juozas Puodžiukaitis

